Pirátska strana – Slovensko

Pirátska strana – Slovensko, skratka Slovenskí Piráti (v rokoch 2010-2015  NÁŠ KRAJ, v roku 2015 SME RODINA, v rokoch 2015-2018 VÁŠ KRAJ a v rokoch 2018-2019 KOREKTÚRA – Andrej Hryc , skratka KAH) je slovenská mimoparlamentná politická strana. Zaregistrovaná na Ministerstve vnútra SR bola 2. septembra 2010. Pod súčasným názvom strana figuruje od 22. novembra 2019. Súčasným predsedom je Michal Pírek.

Dejiny

NÁŠ KRAJ (20102015) 
Strana NÁŠ KRAJ bola zaregistrovaná 2. septembra 2010 z iniciatívy slovenských Rusínov, politológa Alexandra Dulebu, etnologičky Ľuby Kráľovej a aktivistu Jána Lipinského. Na ustanovujúcom sneme strany 18. septembra 2010 v Prešove bolo zvolené päťčlenné predsedníctvo na čele s predsedníčkou Kráľovou a podpredsedom Lipinským. Strana deklarovala, že chce byť orientovaná centristicky a regionalisticky, zameriavať sa predovšetkým na Prešovský a Košický kraj s dôrazom na podporu školstva a kultúru Rusínov a Ukrajincov žijúcich na Slovensku. V parlamentných voľbách v roku 2012 získal NÁŠ KRAJ len 0,17 % hlasov a žiaden mandát nezískal. Strana sa v tomto období pravidelne zúčastňovala na komunálnych voľbách, najúspešnejšia bola v roku 2014, kedy získala 5 mandátov starostov a 71 mandátov poslancov obecných zastupiteľstiev.

SME RODINA a VÁŠ KRAJ (20152018) 
V novembri 2015 došlo k zvolaniu snemu strany NÁŠ KRAJ bez vedomia časti predsedníctva strany. Na sneme bol za nového predsedu zvolený Peter Pčolinský, ktorý následne post štatutára prepísal na podnikateľa Borisa Kollára, v tom čase pripravujúceho založenie vlastnej politickej strany (neskôr známej ako SME RODINA – Boris Kollár). Proti kontroverziám snemu protestovala bývalá predsedníčka strany Ľuba Kráľová aj dovtedajší podpredseda Jozef Hoško. Kollár sa opäť vzdal štatutárstva strany 23. novembra 2015 v prospech Pčolinského, ktorý aj po zvolení do Národnej rady SR za stranu SME RODINA - Boris Kollár v marci 2016 viedol stranu, premenovanú od 30. novembra 2015 na VÁŠ KRAJ. Strana sa zúčastnila komunálnych volieb v roku 2018, získala 1 mandát starostu a 6 mandátov poslanca, čo bol oproti minulým voľbám výrazný pokles.

KOREKTÚRA – Andrej Hryc (20182019) 
Od Pčolinského v novembri 2018 stranu prevzal herec Andrej Hryc, ktorý ohlásil kandidatúru do Európskeho parlamentu. K 31. decembru 2018 evidovala strana jediného člena – Hryca. Andrej Hryc v apríli 2019 oznámil, že v prípade, ak získa viac v májových eurovoľbách než 30 tisíc hlasov, povedie po eurovoľbách stranu aj do parlamentných volieb. V opačnom prípade však stranu ponúkne opozičným politikom. Vo voľbách získal Hryc len 8 460 hlasov (0,85 %).

Slovenskí piráti (od 2019) 
Na jeseň 2018 nastal rozkol v občianskom združení Slovenská Pirátska Strana (SPS), keď bratislavská sekcia združenia obviňovala vedenie z neschopnosti založiť pirátsku politickú stranu. V októbri 2018 zorganizovali členovia bratislavskej sekcie SPS výstup na Veľkú Javorinu za účasti politikov Českej pirátskej strany. Vedenie občianskeho združenia bratislavských členov po výstupe vylúčilo z SPS, na základe čoho založili títo nové občianské združenie, Piráti. Vo voľbách do Európskeho parlamentu v máji 2019 členovia nového občianskeho združenia podporili Andyho Hryca. Na základe Hrycovej výzvy z apríla 2019 ho piráti oslovili a stranu od neho v júli 2019 prevzali. Keďže členovia pôvodného združenia SPS zaregistrovali na ministerstve vnútra prípravný výbor pre vznik strany s názvom Pirátska strana, zmenili následne noví štatutári Korektúry okolo Michala Píreka v novembri 2019 názov strany na Pirátska strana – Slovensko. 7. decembra 2019 sa strana stala členom Pirátskej internacionály, ktorá združuje pirátske strany a hnutia z celého sveta. Strana sa rozhodla nekandidovať v nadchádzajúcich parlamentných voľbách a zamerať sa na komunálne voľby v roku 2022.

Ideológia 
Strana sa deklaruje ako centristická, pravicová v oblasti hospodárstva a ekonomiky a ľavicová v sociálnej oblasti.

Strana ako svoj vzor označuje Českú pirátsku stranu. Hlási sa k európskym pirátskym stranám zastúpenými v Európskom parlamente vo frakcii Zelení – Európska slobodná aliancia. 23. mája 2020 sa Slovenskí piráti stala členom Európskej pirátskej strany. Strana podporuje členstvo v EÚ a NATO a profiluje sa ako antikomunistická, antinacistická a antifašistická strana. Na počesť nemeckého protinacistického hnutia Edelweißpiraten má strana v logu kvet plesnivca alpínskeho.

Volebné výsledky

Voľby do Národnej rady SR

Voľby do Európskeho parlamentu

Voľby do orgánov samosprávnych krajov

Komunálne voľby

Politici strany

Vedenie strany 
 predseda – Michal Pírek
 podpredseda – Peter Janiga
 podpredsedníčka – Zuzana Krušinová
 podpredseda – Marcel Litvák Feliks

Predsedovia strany 
 Ľuba Kráľová – október 2010december 2012
 Milan Mňahončák – december 2012november 2015
 Peter Pčolinský – november 2015
 Boris Kollár – november 2015
 Peter Pčolinský – november 2015september 2018
 Andrej Hryc – september 2018júl 2019
 Michal Pírek – júl 2019súčasnosť

Podpredsedovia strany 
 Ján Lipinský (2010)
 Peter Rigo (20192021)

Referencie

Externé odkazy 
 Stránka strany NÁŠ KRAJ z roku 2012
 Oficiálna webstránka KAH z roku 2019
 KAH/VÁŠ KRAJ v registri strán Ministerstva vnútra SR
 Oficiálna webstránka Pirátskej strany – Slovensko z roku 2019 - 2020

Politické strany na Slovensku – funkčné
Organizácie založené v 2010
Pirátske strany